OpenLLM-France/wikimedia huggingface dataset:
# Sinobatis borneensis

Sinobatis borneensis és una espècie de peix de la família dels raids i de l'ordre dels raïformes.

## Morfologia

* Els mascles poden assolir 39,9 cm de longitud total.

## Hàbitat

És un peix marí i d'aigües profundes que viu entre 800-1.100 m de fondària.

## Distribució geogràfica

Es troba a l'oceà Pacífic occidental: el Mar de la Xina Meridional i Taiwan.

## Observacions

És inofensiu per als humans.

## Referències

* ↑ Hulley, P. A., 1973. Interrelationships within the Anacanthobatidae (Chondrichthyes, Rajoidea), with a description of the lectotype of Anacanthobatis marmoratus (von Bonde & Swart, 1923). Ann. S. Afr. Mus. v. 62 (pt 4): 131-158.
* ↑ BioLib (anglès)
* ↑ Chan, W. L., 1965. Anacanthobatis borneensis, the second new anacanthobatid skate from the South China Sea. Jpn. J. Ichthyol. v. 13 (núms. 1/3): 46-51.
* 1 2 3 4 FishBase (anglès)
* ↑ Compagno, L.J.V., P.R. Last, J.D. Stevens i M.N.R. Alava, 2005. Checklist of Philippine Chondrichthyes. CSIRO Marine Laboratories, Rept. 243. 101 pp.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Ishihara, H., 1984. Second record of the rare skate Anacanthobatis borneensis from the East China Sea. Jap. J. Ichthyol. 30(4):448-451.
* ↑ Last, P.R. i B. Séret, 2008. Three new legskates of the genus Sinobatis (Rajoidei: Anacanthobatidae) from the Indo-West Pacific. Zootaxa 1671:33-58.
* ↑ Last, P.R. i L.J.V. Compagno, 1997. Anacanthobatidae. Legskates. A: K.E. Carpenter i V. Niem (eds.) FAO Identification Guide for Fishery Purposes. The Western Central Pacific.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Nakaya, K. i S. Shirai, 1992. Fauna and zoogeography of deep-benthic chondrichthyan fishes around the Japanese Archipelago. Jap. J. Ichthyol. 39(1):37-48.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Shen, S.C. (ed.), 1993. Fishes of Taiwan. Department of Zoology, National Taiwan University, Taipei. 960 p.

## Bibliografia

* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Fritzsch, B. i P. Moller, 1995. A history of electroreception. p. 39-55. A: P. Moller (ed.) Electric fishes: history and behavior. Fish and Fisheries Series 17. Chapman & Hall, Londres.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Serghina

Serghina (en àrab سرغينة, Sarḡīna; en amazic ⵙⵕⵖⵉⵏⴰ) és una comuna rural de la província de Boulemane, a la regió de Fes-Meknès, al Marroc. Segons el cens de 2014 tenia una població total de 3.746 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Serghil Dadiani

Shergil Dadiani anomenat Jahan Shah, fou mtavari de Mingrèlia del 1213 a una data desconeguda. Era viu encara el 1220. El va succeir el seu fill Vardan III Dadiani.

## Referències

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.

## Enllaços externs

* Dinastia Dadiani Arxivat 2011-08-11 a Wayback Machine..
* Genealogia
# Simetria CPT

La simetria CPT és un principi fonamental d'invariància o simetria de les lleis físiques que estableix que sota transformacions simultànies que involucrin la inversió de la càrrega elèctrica (de fet, la inversió de tots els nombres quàntics additius de la partícula), la paritat i el sentit del temps, les equacions d'evolució temporal d'un procés físic i les d'un procés anàleg en què:
* Conjugació de càrrega (C). Totes les partícules se substitueixen per les seves corresponents antipartícules.
* Inversió de paritat (P). S'inverteix la paritat espacial de procés (això té a veure amb l'intercanvi de dreta i esquerra, i amb el canvi en l'espín de les partícules).
* Inversió temporal (T). S'inverteix el sentit del temps.
són invariants i venen descrites per les mateixes equacions i donen els mateixos resultats.

## Història

Les investigacions realitzades durant la dècada de 1950 van posar de manifest la violació de la simetria P per alguns fenòmens que impliquen camps de la força nuclear feble. Això s'afegia a les ja conegudes violacions de la simetria C. Durant un temps es va pensar que la simetria CP es conservava en tots els fenòmens físics. Més endavant es va descobrir que això no era cert, cosa que implica, assumint la invariància CPT, violacions de la simetria T també. El teorema CPT requereix la preservació de la simetria CPT en tots els fenòmens físics i assumeix la validesa de les lleis de la mecànica quàntica així com la invariància de Lorentz. En concret, el teorema CPT postula que qualsevol teoria quàntica de camps local amb invariància de Lorentz i amb hamiltonià hermític ha de tenir simetria CPT.
El teorema CPT va aparèixer per primera vegada el 1951, de manera implícita, en l'obra de Julian Schwinger per demostrar la connexió entre l'espín i les estadístiques. El 1954, Lüders Gerhart i Wolfgang Pauli van trobar proves més explícites, cosa per la qual aquest teorema es coneix de vegades com el teorema Lüders-Pauli. Gairebé al mateix temps, i de forma independent, John Stewart de Bell també va aconseguir demostrar aquest teorema. Aquestes demostracions es basen en la validesa de la invariància de Lorentz i el principi de localitat en la interacció de camps quàntics. Posteriorment Res Jost va trobar una demostració més general dins del marc de la teoria quàntica de camps axiomàtica.

## Referències

* ↑ V. A. Kostelecký. The Status of CPT. hep-ph, 1998.
* ↑ Schwinger, Julian. The Theory of Quantized Fields I. 82, 1951, p. 914. DOI 10.1103/PhysRev.82.914.
* ↑ Lüders, G. «On the Equivalence of Invariance under Time Reversal and under Particle-Antiparticle Conjugation for Relativistic Field Theories». Kongelige Danske Videnskabernes Selskab, Matematisk-Fysiske Meddelelser, 28, 5, 1954, pàg. 1–17.
* ↑ Niels Bohr and the Development of Physics. McGraw-Hill, 1955. LCCN 56040984.
* ↑ Bell, J. S.. Thesis. Birmingham University, 1954.
* ↑ Greenberg, O. W. «CPT Violation Implies Violation of Lorentz Invariance». Physical Review Letters, 89, 23, 2002, pàg. 231602. arXiv: hep-ph/0201258. Bibcode: 2002PhRvL..89w1602G. DOI: 10.1103/PhysRevLett.89.231602. PMID: 12484997.
# Eduardo Ortega y Gasset

Eduardo Ortega y Gasset (Madrid, 1882 - Veneçuela, 1964) va ser un advocat polític republicà espanyol, germà major del filòsof, professor i escriptor José Ortega y Gasset.
Havia estat diputat del Partit Liberal Fusionista pel districte de Coín a les eleccions generals espanyoles de 1910, 1914, 1916, 1918, 1919, 1920 i 1923. Durant la dictadura de Primo de Rivera va haver d'exiliar-se a França. A Hendaia va dirigir des de desembre de 1928, juntament amb Miguel de Unamuno, la publicació clandestina Hojas Libres, contrària a la dictadura i a la monarquia alfonsina. Després de la seva caiguda, es va decretar una amnistia que li va permetre tornar a Espanya, sent un dels signants, a títol personal, del Pacte de Sant Sebastià. Empresonat a la Presó Model de Madrid amb el Comitè Nacional Revolucionari a conseqüència de la fallida insurrecció de Jaca, va formar part de la candidatura de la Conjunció Republicano-Socialista, com a membre del Partit Republicà Radical Socialista, a l'ajuntament de Madrid en les eleccions municipals espanyoles de 1931, resultant escollit regidor pel districte d'Hospici.
En proclamar-se la República va ser nomenat governador civil de Madrid i més tard va resultar elegit diputat a les Corts Constituents per tres circumscripcions diferents, fent-se càrrec finalment de la de Ciudad Real.
Després de la creació d'Esquerra Radical Socialista per Juan Botella Asensi el juny de 1932 es va integrar en aquest partit, en el qual hi milità durant els anys següents.
Al desembre de 1934 va ser un dels organitzadors de l'equip d'advocats encarregat de defensar als encausats pels fets de la revolució d'octubre de 1934. Després del triomf del Front Popular en 1936, Ortega va ser nomenat Fiscal General de la República (sofrint un atemptat, mitjançant la col·locació d'una bomba a la seva casa, en la primavera de 1936), càrrec del qual va dimitir al novembre de 1937, conseqüència de les tensions sorgides amb dirigents de la CNT, traslladant-se a París, després a Cuba i finalment a Veneçuela, on va morir.

## Referències

* ↑ Eduardo Ortega y Gasset a l'Índex Històric de Diputats
* ↑ Joan SERRALLONGA I URQUIDI, El aparato provincial durante la Segunda República. Los gobernadores civiles, 1931-1939
* ↑ Cucalón Vela, Diego. «De la oposición al poder: las contradicciones ante el orden público (el PRRS y Angel Galarza». A: Las escalas del pasado : IV Congreso de Historia Local de Aragón, 2003, p. 358-359. ISBN 84-8127-163-2.

## Enllaços externs

* Biografia d'Eduardo Ortega y Gasset Arxivat 2009-10-21 a Wayback Machine., al web de Sociedad Benéfica de Historiadores Aficionados y Creadores.
# Lluís Clotet i Ballús

Lluís Clotet i Ballús (Barcelona, 31 de juliol de 1941) és un arquitecte, dissenyador i professor universitari català.

## Biografia

Va néixer el 31 de juliol de 1941 a la ciutat de Barcelona. Va estudiar arquitectura a l'Escola Tècnica Superior d'Arquitectura de Barcelona, centre dependent de la Universitat Politècnica de Catalunya, on es va graduar el 1965 i del qual en fou professor entre 1977 i 1984.

## Activitat professional

Va iniciar la seva carrera al taller professional de Federico Correa i Alfons Milà i Sagnier. L'any 1964, però, va fundar l'Studio Per al costat de Pep Bonet Bertran i Òscar Tusquets, amb el qual col·laborà fins al 1981. L'any 1989 s'associà amb Ignasi Paricio Ansuátegui, creant "Clotet.Paricio & Assoc. S.L.".
Entre les moltes obres realitzades destaquen la seu del Banc d'Espanya a Girona (1981-1989), els habitatges de la Vila Olímpica de Barcelona (1989-1992), la remodelació del Palau de la Música Catalana (1982), del Dipòsit de les Aigües (1984-1992) i del Convent dels Àngels (1982-1992), o la reforma de la Llotja de Mar (1973-1981) i del MACBA (2006).
També ha treballat com a dissenyador de mobles. Algunes de les seves creacions més destacades són la campana de fums Ae i la prestatgeria Hialina.

## Premis i reconeixements

El 1999 fou guardonat, juntament amb el seu soci Ignasi Paricio, amb el Premi Nacional de Patrimoni Cultural. Ha estat guardonat sis vegades amb el Premi FAD, dues vegades en la categoria d'interiorisme els anys 1965 i 1972, i quatre més en arquitectura el 1979, 1980, 1988 i 1989. El 2010 va rebre el Premi Nacional d'Arquitectura d'Espanya, atorgat pel Ministeri de Foment espanyol.

## Referències

* ↑ «Lluís Clotet i Ballús». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 15 abril 2012].
* ↑ L'arquitecte català Lluís Clotet rep el Premi d'Arquitectura espanyol, 3cat24.cat, 27 d'octubre 2010 (consulta: 27/10/2010)

## Enllaços externs

* (català) Informació i obres de Lluís Clotet a la xarxa
* (castellà) Informació de Lluís Clotetat a www.epdlp.com
# Eleccions legislatives gregues de 1958

Les eleccions legislatives gregues de 1958 se celebraren l'11 de maig de 1958. Vencé la Unió Nacional Radical de Konstandinos Karamanlís.
| Resultats | Resultats | Resultats | Vots | Vots | Vots | Escons | Escons |
| Resultats | Resultats | Resultats | No. | % | +− % | No. | +− |
| | Unió Nacional Radical | Konstandinos Karamanlís | | 41,46 | | 124 | |
| | Esquerra Democràtica Unida | Ioannis Passalidis | | 24,42 | | 73 | |
| | Partit Liberal | Sophoklis Venizelos | | 20,67 | | 62 | |
| | Unió Progressista Democràtica Rural | Georgios Papandreu | | 10,62 | | 32 | |
| | Partit de la Unió Popular | Konstandinos Tsaldaris | | 2,94 | | 9 | |
| | Llistes d'Independents/Altres | | | 0.16 | | - | |
| Totals | Totals | Totals | | 100.00 | | 300 | |
| Constituències | Constituències | Constituències | | 55 | | 300 | |
| Vots vàlids | Vots vàlids | Vots vàlids | 3.847.785 | | | | |
| Vots nuls | Vots nuls | Vots nuls | 16.197 | (0,32%) | | | |
| Vots totals | Vots totals | Vots totals | 3.863.982 | (75,94%) | | | |
| Electorat | Electorat | Electorat | 5.119.148 | | | | |
| Població | Població | Població | 7.395.219 | | | | |
| Font: Antonis M. Pantelis - Stefanos I. Koutsoumpinas - Triantafyllos A. Gerozhshs, Texts of Constitutional History, vol. 2, p. 845 Arxius de Konstandinos Karamanlís ||||||||
# Ln (Unix)

ln és una ordre dels sistemes operatius UNIX i derivats que crea un enllaç, un tipus de fitxer especial, que apunta a un altre fitxer existent.

## Tipus d'enllaços

Els enllaços poden ser de dos tipus: durs o simbòlics
* Un enllaç dur és un altre nom per a un mateix fitxer, mentre que un enllaç simbòlic conté el nom del fitxer al qual enllaça.
* Afegint l'opció -s crea l'enllaç simbòlic. En els enllaços simbòlics, si s'esborra el fitxer apuntat l'enllaç queda inservible, mentre que en els enllaços durs no hi ha diferència entre l'fitxer apuntat i els seus enllaços, de manera que eliminar un no afecta els altres.

## Sintaxi

La sintaxi bàsica d'aquesta comanda és la següent:

## Enllaços externs

* ln les especificacions del Single Unix Specification (anglès)
* guia simple per ln Arxivat 2020-12-27 a Wayback Machine. (anglès)
Viccionari
# Lnozavoda

Lnozavoda (en rus: Льнозавода) és un poble (un possiólok) del krai de Krasnoiarsk, a Rússia, segons el cens del 2017 tenia 48 habitants. Pertany al districte municipal d'Aguínskoie.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26. [Consulta: 20 desembre 2018].
# Soiuz T-13

Soiuz T-13 va ser un vol espacial tripulat de la Unió Soviètica en 1985 a l'estació espacial Saliut 7 en òrbita terrestre. La vuitena expedició a l'estació, la missió va ser llançada des del Cosmòdrom de Baikonur, en un coet transportador Soiuz-U2, a les 06:39:52 UTC en 1985-06-06. Cal destacar, que va marcar la primera vegada que una nau espacial havia atracat en una estació espacial abandonada, i el primer cop que una estació torna a l'estat operatiu després de reparacions.
El 2017 a Rússia se'n va fer una pel·lícula d'aquesta expedició.

## Tripulació

| Posició | Tripulació de llançament | Tripulació d'aterratge |
| Comandant | Vladímir Djanibékov Cinquè vol espacial | Vladímir Djanibékov Cinquè vol espacial |
| Enginyer de vol | Víktor Savinikh Segon vol espacial | Gueorgui Gretxko Tercer vol espacial |

### Tripulació de reserva

| Posició | Tripulació | Tripulació |
| Comandant | Leonid Popov | Leonid Popov |
| Enginyer de vol | Aleksandr Pàvlovitx Aleksàndrov | Aleksandr Pàvlovitx Aleksàndrov |

## Referències

* ↑ Russianspaceweb.com – Russia's early space stations (1969-1985)

## Vegeu també

* Soiuz 10, la primera missió a acoblar-se en una estació espacial abandonada, que va haver de ser avortada per un acoblament difícil amb la Saliut 1 que no era assolible.
* Soiuz T-15, una missió per transferir equips de la Saliut 7 a la Mir, que es va haver de maniobrar i atracar a la Mir manualment.
* Per a una imatge de la tripulació, vegeu: Spacefacts.de – Crew Photo: Soyuz T-13

## Bibliografia

* Vladímir Djanibékov, "Soviets In Space - Are They Ahead?", National Geographic, pp. 430–433, 1986 October.
# Sherpi Kangri

El Sherpi Kangri és una muntanya de 7.380 msnm, de les muntanyes Saltoro, una secció de la gran serralada del Karakoram que es troba a la regió de Siachen, a Gilgit-Baltistan. Es troba 5 km al sud del Ghent Kangri (7.380 m) i 10 km al nord-oest del Saltoro Kangri (7.742 m), molt a prop de la Línia de control que separa les zones controlades pels exèrcits indi i pakistanès al Caixmir.

## Ascensions

La remota situació de les muntanyes Saltoro i el llarg conflicte militar que viu la zona ha fet que la muntanya no hagi rebut l'interès dels alpinistes. No fou fins al 1975 quan una expedició britànica intentà, sens sort, fer el seu cim per primera vegada. El 1976 sí que l'aconseguí una expedició japonesa, quan el 10 d'agost T. Inoue i S. Ogata van fer el cim a través de l'aresta Oest.

## Referències

* ↑ «Sherpi Kangri, Pakistan». peakbagger.com. [Consulta: 25 novembre 2016].
* ↑ David E. Alcock. «Asia, Pakistan, Sherpi Kangri Attempt». American Alpine Journal, 1976, vol. 20.
* ↑ Kazumasa Hirai. «The Ascent of Sherpi Kangri 1976». Himalayan Journal, 1979, vol. 35.
* ↑ Sherpi Kangri Arxivat 2016-11-26 a Wayback Machine. a peakware.com
# Sherrelwood

Sherrelwood és una concentració de població designada pel cens dels Estats Units a l'estat de Colorado. Segons el cens del 2000 tenia 17.657 habitants.

## Demografia

Segons el cens del 2000, Sherrelwood tenia 17.657 habitants, 6.082 habitatges, i 4.452 famílies. La densitat de població era de 2.794 habitants per km².
Dels 6.082 habitatges en un 35,3% hi vivien nens de menys de 18 anys, en un 52,8% hi vivien parelles casades, en un 13,9% dones solteres, i en un 26,8% no eren unitats familiars. En el 18,7% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,31.
Per edats la població es repartia de la següent manera: un 27,4% tenia menys de 18 anys, un 12,5% entre 18 i 24, un 31,2% entre 25 i 44, un 19,3% de 45 a 60 i un 9,6% 65 anys o més.
L'edat mediana era de 31 anys. Per cada 100 dones de 18 o més anys hi havia 102,6 homes.
La renda mediana per habitatge era de 42.722 $ i la renda mediana per família de 45.734 $. Els homes tenien una renda mediana de 31.833 $ mentre que les dones 26.853 $. La renda per capita de la població era de 17.036 $. Entorn del 5,9% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sherrelwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Sherrelwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# East Kingston (Nova York)

East Kingston és una concentració de població designada pel cens dels Estats Units a l'estat de Nova York. Segons el cens del 2000 tenia 285 habitants.

## Demografia

Segons el cens del 2000, East Kingston tenia 285 habitants, 118 habitatges, i 73 famílies. La densitat de població era de 155 habitants per km².
Dels 118 habitatges en un 33,9% hi vivien nens de menys de 18 anys, en un 41,5% hi vivien parelles casades, en un 14,4% dones solteres, i en un 38,1% no eren unitats familiars. En el 34,7% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,07.
Per edats la població es repartia de la següent manera: un 27,7% tenia menys de 18 anys, un 8,1% entre 18 i 24, un 26,7% entre 25 i 44, un 20,4% de 45 a 60 i un 17,2% 65 anys o més.
L'edat mediana era de 39 anys. Per cada 100 dones de 18 o més anys hi havia 104 homes.
La renda mediana per habitatge era de 50.179 $ i la renda mediana per família de 56.875 $. Els homes tenien una renda mediana de 33.000 $ mentre que les dones 26.250 $. La renda per capita de la població era de 22.657 $. Entorn del 10% de les famílies i el 15,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Kingston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- East Kingston». American Fact Finder. Oficina del Cens dels Estats Units, 12-01-2010.
# Elba

«Elba» té aquests significats:
* Elba (illa), illa de la mar Tirrena a la província de Liorna (Itàlia)
* Elba (riu), riu de l'Europa central que desemboca a Cuxhaven al mar del Nord
* Elba (Alabama)
* Elba (Minnesota)
* Elba (Nebraska)
* Elba (Nova York)
# Elba (Alabama)

Elba és una ciutat del Comtat de Coffee a l'estat d'Alabama (Estats Units d'Amèrica).

## Demografia

Segons el cens del 2000, Elba tenia 4.185 habitants, 1.593 habitatges, i 1.099 famílies. La densitat de població era de 105,1 habitants/km².
Dels 1.593 habitatges en un 28,8% hi vivien nens de menys de 18 anys, en un 47,6% hi vivien parelles casades, en un 18,3% dones solteres, i en un 31% no eren unitats familiars. En el 28,8% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,7% tenia menys de 18 anys, un 8,5% entre 18 i 24, un 27,5% entre 25 i 44, un 21,6% de 45 a 60 i un 18,8% 65 anys o més.
L'edat mediana era de 39 anys. Per cada 100 dones hi havia 96,8 homes. Per cada 100 dones de 18 o més anys hi havia 92,4 homes.
La renda mediana per habitatge era de 24.021 $ i la renda mediana per família de 29.563 $. Els homes tenien una renda mediana de 25.756 $ mentre que les dones 21.052 $. La renda per capita de la població era de 15.382 $. Aproximadament el 25,8% de les famílies i el 30,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Lorenzo Rota

Lorenzo Rota (Bèrgam, 23 de maig de 1995) és un ciclista italià professional des del 2014 i actualment a l'equip Intermarché-Wanty-Gobert Matériaux. El 2022 aconseguí les seves primeres victòries com a professional en guanyar la general i una etapa del Sazka Tour.

## Palmarès

* 2022
** 1r al Sazka Tour i vencedor d'una etapa

### Resultats al Giro d'Itàlia

* 2017. 151è de la classificació general
* 2019. 85è de la classificació general
* 2020. 93è de la classificació general
* 2022. 32è de la classificació general
* 2023. 46è de la classificació general

### Resultats al Tour de França

* 2021. 63è de la classificació general

## Referències

* ↑ «Alexis Guérin triunfa desde lejos en el Sazka Tour y Lore...» (en castellà). [Consulta: 15 agost 2022].

## Enllaços externs

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com